חוק התכנון והבנייה (הוראת שעה), התשע"ו-2015
הצעת חוק ממשלתית, הכנסת ה-20
פורסם: ספר החוקים, חוברת 2520, עמ' 328, 2015-12-31T00:00:00+02:00
נקבע בחוק כי ועדה מקומית לתכנון ובנייה רשאית לאשר הקלה לתוספת לשטח הכולל המותר לבנייה, בתכנית שאישרה הוועדה המחוזית לפני תחילתו של חוק זה, והדבר לא יחשב סטייה ניכרת ובלבד שהמגרש בתחום רשות עירונית, מיועד למגורים בבנייה רוויה, התוספת המבוקשת אינה עולה על 20% ותשמש להקמת דירות למגורים חדשות בלבד וכן בהתקיים התנאים הנוספים המפורטים בחוק. כן נקבע כי אפשרות תוספת זו לא תחול על היתרים שיינתנו לפי תמ"א 38 או תכניות מכוחה. עוד נקבע כי ועדה מקומית רשאית לאשר הקלה בנוגע למגבלות מסוימות, כמפורט בחוק, אף אם הן מהוות סטייה ניכרת לפי תכנית שנכנסה לתוקף לפני שנת 2011, ובלבד שהיא לצורך תוספת השטח לבנייה.